9.9.2011 Jurnalul Oficial al Uniunii Europene L 232f1 (Acte fără caracter legislativ) ACORDURI INTERNAȚIONALE DECIZIA CONSILIULUI din 31 martie 2011 privind semnarea, în numele Uniunii, și aplicarea cu titlu provizoriu a Memorandumului de cooperare dintre Uniunea Europeană și Organizaţia Aviaţiei Civile Internaţionale de instituire a unui cadru de cooperare consolidată (2011/530/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 100 alineatul (2) şi articolul 218 alineatul (5), având în vedere propunerea Comisiei Europene, întrucât: (1) Comisia a negociat un Memorandum de cooperare cu Organizația Aviaţiei Civile Internaţionale de instituire a unui cadru de cooperare consolidată în conformitate cu mandatul adoptat de Consiliu la 17 decembrie 2009 prin care Comisia era autorizată să înceapă negocierile. (2)  Memorandumul de cooperare a fost parafat de ambele părți la 27 septembrie 2010 cu ocazia celei de-a 37-a Adunări a Organizației Aviaţiei Civile Internaţionale desfăşurate la Montreal. (3) Memorandumul de cooperare ar trebui semnat și aplicat cu titlu provizoriu până la finalizarea procedurilor necesare încheierii sale, sub rezerva încheierii sale la o dată ulterioară, ADOPTĂ PREZENTA DECIZIE: Articolul 1 Semnarea Memorandumului de cooperare dintre Uniunea Europeană şi Organizația Aviaţiei Civile Internaţionale de instituire a unui cadru de cooperare consolidată („memo- randumul de cooperare”) se aprobă în numele Uniunii, sub rezerva încheierii respectivului memorandum de cooperare. Textul memorandumului de cooperare este ataşat la prezenta decizie. Articolul 2 Prin prezenta decizie, preşedintele Consiliului este autorizat să desemneze persoana sau persoanele împuternicite să semneze memorandumul de cooperare în numele Uniunii. Articolul 3 Memorandumul de cooperare se aplică cu titlu provizoriu de la data semnării acestuia până la finalizarea procedurilor necesare încheierii sale ()). Articolul 4 Prezenta decizie intră în vigoare la data adoptării. Adoptată la Bruxelles, 31 martie 2011. Pentru Consiliu Președintele VOLNER P. (!) Data semnării memorandumului de cooperare va fi publicată în Jurnalul Oficial al Uniunii Europene de către Secretariatul General al Consiliului.